No Line on the Horizon

No Line on the Horizon — ირლანდიური როკ-ჯგუფ U2-ს მეთორმეტე სტუდიური ალბომი, რომელიც გამოვიდა 2009 წლის თებერვალში. იგი არის ჯგუფის პირველი სტუდიური დისკი 2004 წლის How to Dismantle an Atomic Bomb შემდეგ.

მუშაობა ალბომზე დაიწყო 2006 წელს, პროდიუსერ რიკ რუბინის მხარდაჭერით. მიუხედავად ამისა, არც ერთი იმდროინდელი ჩანაწერებიდან არ მოხვდა საბოლოო დისკში. 2007-2008 წლებში კოლექტივმა ითანამშრომლა ბრაიან ინოსთან და დენიელ ლანუასთან - პროდიუსერებთან, რომლებიც კარგად იცნობენ ოთხეულის მუსიკის სპეციფიკას და სახასიათო ჟღერადობას ანიჭებენ მათ სიმღერებს. თავდაპირველად დისკი უნდა გამოეცათ 2008 წლის ნოემბერში და ცნობილი იყო, რომ დაიწერა 50-60 სიმღერა, მაგრამ U2-მ განაგრძო სტუდიური სესიები, რადგან ისურვა ყველაფრის იდეალურად დასრულება.

2009 წლის 15 იანვარს ცნობილი გახდა ალბომის სიმღერების სია და მათი თანმიმდევრობა, აგრეთვე ყდა და ისიც, რომ დისკის პირველი სინგლი იქნება Get on Your Boots. ალბომის გარეკანზე გამოყენებულია იაპონელი ფოტოგრაფის ჰიროში სუგიმოტოს ფოტოსურათი ცისა და მიწის შეხვედრის გამოსახულებით. მსგავსი ხედი ბონომ იხილა საფრანგეთში დასვენებისას, რამაც განაპირობა სახელწოდების No Line on the Horizon (ჰორიზონტზე ხაზი არ არის) სახელწოდება.

მიუხედავად ყველა მცდელობისა, ალბომმა 2009 წლის 18 თებერვალს მაინც გაჟონა BitTorrent ქსელში, ოფიციალურ გამოსვლამდე 1 კვირით ადრე. 10 საათის განმავლობაში ალბომი გადაიწერა 100.000 ინტერნეტ-მომხმარებელმა, რაც ერთ-ერთი განსაკუთრებულად მნიშვნელოვანი შედეგია მუსიკალური ალბომისთვის.

 ჩაწერა 

2006 წლის ივლისში ჯგუფის ოფიციალური საიტის მიერ დაგზავნილი ახალი ამბებიდან ცნობილი გახდა, რომ ოთხეულმა დაიწყო მუშაობა შემდეგ სტუდიურ დისკზე. 2006 წელს ცნობილი გახდა, რომ პროდიუსერი რიკ რუბინი მუშაობდა U2-სთან საფრანგეთში და ები-როუდის სტუდიაში. ორი სიმღერა ამ სესიებიდან შეტანილი იქნა კრებულში U218 Singles - ჯგუფის The Skids' სიმღერის „The Saints Are Coming“ ვერსია, ჯგუფთან გრინ დეი ერთად შესრულებული და  „Window in the Skies“. ორივე სიმღერა სრულდებოდა 2006 წლის ტურის Vertigo Tour ფარგლებში.

2006 წლის ბოლოს რადიოინტერვიუში ჯო ვილისთან ბონომ აღნიშნა, რომ U2 მუსიკალურად სხვა განხრით იმოძრავებს, ვიდრე წინა ალბომზე. „ჩვენ კვლავ ვიქნებით ჯგუფი, მაგრამ როკი იმატებს, როკი უფრო მკვეთრი უნდა გახდეს. მაგრამ, რაც არ უნდა იყოს, იგივე არ დარჩება, რაც ახლა არის“. 2006 წლის კიდევ ერთ ინტერვიუში გიტარისტი The Edge აღნიშნავდა, რომ მომავალი ალბომისთვის U2 მელოდიურ სიმღერებს შეარჩევს.

2007 წლის დეკემბერში ბონომ აღნიშნა, რომ ალბომში იქნება ტრანსული მუსიკის და დისკოთეკების გავლენა, მაგრამ ეჯის გიტარა ძალიან მძლავრად ჟრერს. „ეს არ ჰგავს არაფერს, რაც აქამდე გაგვიკეთებია და არ ვფიქრობ, რომ ვინმეს ასეთი რამე გაეკეთებინა“.

სხვადასხვა წყაროს თანახმად, რუბინის სესიები გაუქმდა და მთავარ პროდიუსერებად კვლავ ნაცნობი ბრაიან ინო და დენიელ ლანუა დანიშნეს. სტუდიაში ასევე დაემატა სტივ ლილიუაიტის პიროვნებაც, რომელსაც ასევე ჰქონია თანამშრომლობა U2-სთან.

ლანუამ მოგვიანებით ახსენა, რომ ახალი ალბომი Achtung Baby-ს სტადიონური როკის ესთეტიკასაც გასცდება. „ვფიქრობ, დარწმუნებულები ვართ, რომ ეს იქნება U2-ს ერთ-ერთი უდიდესი და ნოვატორული ჩანაწერი.“. ლილიუაიტი, რომელიც მოგვიანებით შეუერთდა ხმისჩამწერ სესიებს, აცხადებდა, რომ ეს იქნება U2-ს საუკეთესო ნაშრომი.

2008 წლის 29 ივლისს ცნობილი გახდა, რომ ალბომს ეწოდება No Line on the Horizon და იგი გამოვიდოდა 18 ნოემბერს. გამოცემამ The Mirror ეს ინფორმაცია, მაგალითად, ფანების ვებ-გვერდებიდან მოიძია. მოგვიანებით Universal Music-მა დაარეგისტრირა დომეინი nolineonthehorizon.com, რაც კიდევ ერთხელ უსვამდა ხაზს, რომ სწორედ ეს გახდება ალბომის სახელწოდება.

2008 წლის 18 აგვისტოს ინტერნეტში გავრცელდა მოყვარულის მიერ ჩაწერილი ფირი. დადგინდა, რომ ისინი მან ჩაიწერა საფრანგეთში, ბონოს სახლის მახლობლად და მათზე წარმოდგენილი იყო ახალი სიმღერების ჩანაწერები, რომლებიც ჟღერდა აივნიდან. სერვისიდან YouTube ეს ჩანაწერები ამოღებული იქნა Universal Music-ის მოთხოვნით.

2008 წლის ნოემბერში ეჯმა ახსენა, რომ ჯგუფი ასრულებდა ალბომის ხმის მიქსს, რათა გამოეცა იგი თებერვალში და არა მარტში (როგორც მანამდე ამტკიცებდნენ). ეჯის თქმით, რიკ რუბინთან ერთად ჩაწერილი მასალის დასრულება გადაიდო მომავლისთვის.

სიმღერების სია

2009 წლის 15 იანვარს ოფიციალურად გახდა ცნობილი ალბომის სიმღერების სია:

11 დეკემბერს საიტის U2.com მეშვეობით ცნობილი გახდა, რომ ჯგუფმა გადაიღო მუსიკალური ვიდეო ლონდონში.  შემდგომში ცნობილი გახდა, რომ ეს იქნებოდა Get on Your Boots, რომელიც სინგლი გამოვიდა 2009 წლის 15-16 თებერვალს.

 ფორმატები 

No Line on the Horizon გამოიცა ხუთი სხვადასხვა ფორმატით:

 სტანდარტული - კომპაქტ დისკი და 24 გვერდიანი ბუკლეტი
 გრამფირფიტა - 2 ფირფიტა და 16 გვერდიანი ბუკლეტი
 დიგიპეკ ფორმატი - კომპაქტ დისკი, 36 გვერდიანი ბუკლეტი, პოსტერი. აგრეთვე შეიცავს ბმულს ექსკლუზიურ ჩამოსატვირთ ფილმზე, რომელიც ფოტოგრაფ ანტონ კორბეინის გადაღებულია.
 ჟურნალის ფორმატი - კომპაქტ დისკი, 60 გვერდიანი ჟურნალი, ბმული ანტონ კორბეინის ფილმზე.
 ყუთი - დიგიპეკ ფორმატის კომპაქტ დისკი, DVD ანტონ კორბეინის ფილმით, 64 გვერდიანი წიგნი, პოსტერი

 ჩარტები 

+ყოველკვირეული ჩარტიჩარტი (2009)უმაღლესიპოზიციაარგენტინის ალბომების ჩარტი1ავსტრალიის ალბომების ჩარტი1ავსტრიის ალბომების ჩარტი1ბელგიის ალბომების ჩარტი (ფლანდრია)1ბელგიის ალბომების ჩარტი (ფლანდრია)1ბელგიის ალბომების ჩარტი (ვალონია)1კანადის ალბომების ჩარტი1 ხორვატული ალბომების ჩარტი1დანიის ალბომების ჩარტი1ჰოლანდიის ალბომების ჩარტი1ჰოლანდიის ალბომების ჩარტი1ევროპის ალბომების ჩარტი1ფინეთის ალბომების ჩარტი1საფრანგეთის ალბომების ჩარტი1გერმანიის ალბომების ჩარტი1საბერძნეთის ალბომების ჩარტი8უნგრეთის ალბომების ჩარტი1იტალიის ალბომების ჩარტი1ირლანდიის ალბომების ჩარტი1მექსიკის ალბომების ჩარტი1ახალი ზელანდიის ალბომების ჩარტი1ნორვეგიის ალბომების ჩარტი1პოლონეთის ალბომების ჩარტი1პორტუგალიის ალბომების ჩარტი1ესპანეთის ალბომების ჩარტი1შვედეთის ალბომების ჩარტი2შვეიცარიის ალბომების ჩარტი1ბრიტანეთის ალბომების ჩარტი1აშშ Billboard 2001აშშ საუკეთესო როკ-ალბომები1

+ალბომების ჩარტები (წლის საბოლოო)ჩარტი (2009)პოზიციაავსტრალიის ალბომების ჩარტი33ავსტრიის ალბომების ჩარტი15ბელგიის ალბომების ჩარტი (ფლანდრია)5ბელგიის ალბომების ჩარტი (ფლანდრია)3ბელგიის ალბომების ჩარტი (ვალონია)5კანადის ალბომების ჩარტი18დანიის ალბომების ჩარტი9ჰოლანდიის ალბომების ჩარტი4ევროპის ალბომების ჩარტი5ფინეთის ალბომების ჩარტი6გერმანიის ალბომების ჩარტი12უნგრეთის ალბომების ჩარტი11ირლანდიის ალბომების ჩარტი7იტალიის ალბომების ჩარტი10მექსიკის ალბომების ჩარტი15ახალი ზელანდიის ალბომების ჩარტი  27პოლონეთის ალბომების ჩარტი5შვედეთის ალბომების ჩარტი10შვეიცარიის ალბომების ჩარტი5ბრიტანეთის ალბომების ჩარტი34აშშ Billboard 20018აშშ საუკეთესო როკ-ალბომები5

სერტიფიცირებები

 რესურსები ინტერნეტში 
ინფორმაცია ალბომის შესახებ U2.com-ზე

 სქოლიო 

კატეგორია:U2-ს ალბომები
კატეგორია:2009 წლის ალბომები
კატეგორია:Interscope Records-ის ალბომები
კატეგორია:ალბომები სტივ ლილიუაიტის პროდიუსერობით
კატეგორია:ალბომები ბრაიან ინოს პროდიუსერობით